Nafarroako Parlamentuko Eledunen Batzarrak, 2017ko martxoaren 6an egindako bilkuran, ondoko adierazpena onetsi zuen:

“1. Nafarroako Parlamentuak bere elkartasuna adierazten die Caprabok kaleratutako emakumezko 18 langileei, eta babestu egiten ditu beren lanpostuen defentsan egiten ari diren mobilizazioak.

2. Nafarroako Parlamentuak arbuiatzen du enpresak ezetza eman izana enpresa-batzordearekin kontsulta eta negoziazio prozesu bat edukitzeari, eta babesa ematen dio negoziazio hori irekitzeari, lan-gatazkaren irtenbide adostu bat lortzeko.

3. Nafarroako Parlamentuak beharrezkotzat jotzen du Nafarroako Gobernuak bi aldeen artean bitartekotza egin dezan, Garapen Ekonomikorako Departamentuaren bidez, eta haiei bilera baterako dei egin diezaien, lan-gatazkari irtenbide adostu bat emanen dion negoziazio bat abiatze aldera”.

